Document ID: 32007R0728

NÕUKOGU MÄÄRUS (EÜ) nr 728/2007,
25. juuni 2007,
millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 26,
võttes arvesse komisjoni ettepanekut,
ning arvestades järgmist:
(1)
Nõukogu võttis 20. detsembril 1996. aastal vastu määruse (EÜ) nr 2505/96. (1) Ühenduse nõudlust toodete järele, mille suhtes seda määrust kohaldatakse, tuleks täita kõige soodsamatel tingimustel. Seetõttu tuleks vajalikele kogustele avada uued ühenduse tariifikvoodid tollimaksu nullmääraga, vältides seejuures kõnealuste toodete turgude häirimist.
(2)
Ühenduse kahe autonoomse tariifikvoodi maht ei ole ühenduse tööstuse vajaduste rahuldamiseks piisav. Seepärast tuleks kõnealuseid kvoodimahtusid suurendada.
(3)
Alates 1. juulist 2007 ei ole enam ühenduse huvides jätkata ühenduse tariifikvootide andmist ühele tootele, mille suhtes tollimaks on olnud kuni kõnealuse kuupäevani peatatud. Seepärast tuleks kõnealune toode määruse (EÜ) nr 2505/96 I lisa tabelist välja jätta.
(4)
Määrust (EÜ) nr 2505/96 tuleks seetõttu vastavalt muuta.
(5)
Käesoleva määruse majandusliku olulisuse tõttu on vaja tugineda Euroopa Liidu lepingule ja Euroopa ühenduste asutamislepingutele lisatud protokolli (liikmesriikide parlamentide funktsiooni kohta Euroopa Liidus) I jao punktis 3 ettenähtud kiireloomulisuse alusele.
(6)
Kuna käesolevat määrust tuleks kohaldada alates 1. juulist 2007, peaks määrus jõustuma viivitamatult,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2505/96 I lisa muudetakse järgmiselt.
1.
Lisatakse käesoleva määruse I lisas esitatud toodete tariifikvoodid.
2.
Järjekorranumbritega 09.2603, 09.2727 ja 09.2977 tariifikvootide read asendatakse käesoleva määruse II lisas esitatud ridadega.
3.
Järjekorranumbriga 09.2970 tariifikvoodi rida jäetakse välja.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolevat määrust kohaldatakse alates 1. juulist 2007.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 25. juuni 2007

Labels: 3
1
6